

BM ORSZÁGOS KATASZTRÓFAVÉDELMI FŐIGAZGATÓSÁG

KOMMUNIKÁCIÓS SZOLGÁLAT

**KÖZLEMÉNY**

**Eddig 12 944 menekült elhelyezését segítette a katasztrófavédelem**

Továbbra is sok gyermek és nő érkezik a háború elől menekülve Ukrajnából Magyarországra. A katasztrófavédelem a társszervekkel közösen gondoskodik róluk, koordinálja az elhelyezésüket, illetve a továbbutazásukat. Nemcsak a katasztrófavédelem vesz részt a bajba jutottak elhelyezésében, sokan önkormányzati, karitatív és humanitárius szervezetek segítségével kerülnek biztonságos helyre.

A katasztrófavédelem az elmúlt héten 69 ember, köztük 31 gyermek és 25 nő elhelyezésében, utaztatásában működött közre. A háború kitörése óta 12 944 ember – köztük 6924 gyermek és 3928 nő – elhelyezésében segített a szervezet.

BM Országos Katasztrófavédelmi Főigazgatóság

Kommunikációs Szolgálata